text: ঢাকাস্থ ব্রাহ্মণবাড়িয়া জেলা সমিতির সদস্য কুতুব-উল-আলম ওসমানীর ইন্তেকাল ঢাকাস্থ ব্রাহ্মণবাড়িয়া জেলা সমিতির সদস্য কুতুব-উল-আলম ওসমানীর ইন্তেকাল – Somoy News BD
  ঢাকাস্থ ব্রাহ্মণবাড়িয়া জেলা সমিতির সদস্য কুতুব-উল-আলম ওসমানীর ইন্তেকাল
  বেসামরিক বিমান পরিবহন ও পর্যটন মন্ত্রণালয় সম্পর্কিত সংসদীয় স্থায়ী কমিটি ও ব্রাহ্মণবাড়িয়া জেলা আওয়ামীলীগের সভাপতি যুদ্ধাহত বীর মুক্তিযোদ্ধা র আ ম উবায়দুল মোকতাদির চৌধুরী এমপির খালাতো ভাই, বিজয়নগর উপজেলার সিঙ্গারবিল ইউনিয়নের চাউড়া গ্রামের কৃতিসন্তান, বিশিষ্ট ব্যাংকার, ঢাকাস্থ ব্রাহ্মণবাড়িয়া জেলা সমিতির সদস্য, কুতুব-উল-আলম ওসমানী (৬৩) ইন্তেকাল করেছেন (ইন্না-লিল্লাহ –রাজিউন)।
  বুধবার (১০ ফেব্রুয়ারি) দুপুর পৌনে ১ টায় রাজধানী ঢাকার ইউনিভার্সেল মেডিকেল কলেজ হাসপাতালে চিকিৎসাধীন অবস্থায় তিনি মারা যান।
  মৃত্যুকালে তিনি স্ত্রী, এক ছেলে ও এক মেয়ে সহ অসংখ্য আত্মীয়স্বজন বন্ধু বান্ধব ও শুভাকাঙ্খী রেখে গেছেন।
  আগামীকাল বাদ জোহর মরহুমের গ্রামের বাড়ি চাউড়ায় কবি সানাউল হক উচ্চ বিদ্যালয় মাঠে মরহুমের নামাজে জানাজা অনুষ্ঠিত হবে। নামাজে জানাজা শেষে পারিবারিক কবরস্থানে দাফন করা হবে।
  এদিকে, মরহুমের মৃত্যুতে শোক ও সমবেদনা জানিয়েছেন ব্রাহ্মণবাড়িয়া -০৩ (সদর ও বিজয়নগর) আসনের সংসদ সদস্য র আ ম উবায়দুল মোকতাদির চৌধুরী ও ইসলামপুর আলহাজ্ব কাজী রফিকুল ইসলাম স্কুল এন্ড কলেজের ভারপ্রাপ্ত সভাপতি কাজী খানম। পৃথক শোক বার্তায় নেতৃবৃন্দ মরহুমের বিদেহী আত্বার মাগফিরাত কামনা করে পরিবারের প্রতি সমবেদনা জ্ঞাপন করেন।